**Pedro Gil Gómez** (tamén coñecido como **Pedrito Gil**), nado en Esplugues de Llobregat o 13 de decembro de 1980, é un xogador de hóckey a patíns catalán e que xoga na demarcación de dianteiro. Dende a tempada 2012-13 xoga no Hockey Valdagno italiano.

Entre as súas características salienta a súa velocidade, axilidade e a súa capacidade goleadora, que o levaron a ser considerado como un dos mellores dianteiros do mundo.

Traxectoria
-----------

Pedro Gil iniciou a súa carreira deportiva no equipo da súa cidade natal, o Club Esportiu Noia, equipo co que xogou dende as categorías inferiores ata 1998, ano no que asinou co Club Patín Tenerife. Tras un ano en Tenerife, regresou ao club do Alt Penedès. No ano 2000 foise xogar a Portugal, primeiro dúas tempadas no Clube Infante de Sagres, e no 2002 co FC Porto, club no que xogou 5 tempadas e onde se consagrou como un dos mellores dianteiros de Europa. No 2007 volveu á OK Liga tras asinar co Reus Deportiu, club co que se alzou co título do Campionato do Mundo de clubs de 2008 celebrado en Reus, e coa Copa de Europa na tempada 2008-09, disputada na localidade italiana de Bassano del Grappa. Ao seu retorno á Liga portuguesa (novamente ao FC Porto), logrou dúas ligas nas tempadas 2009-10 e 2010-11. No verán de 2012 asinou co Hockey Valdagno (Italia).

En 2012, logrou o seu sétimo Europeo coa Selección española, facendo historia ao lograr o récord de 7 Campionatos de Europa consecutivos, feito que non conseguiu ningún outro país.

Clubs
-----

| Club | Liga | Temporadas |
| --- | --- | --- |
| Noia Freixenet | España OK Liga | 1997 - 1998 |
| Club Patín Tenerife | España OK Liga | 1998 - 1999 |
| Noia Freixenet | España OK Liga | 1999 - 2000 |
| Club Infante de Sagres | Portugal Campeonato Nacional | 2000 - 2002 |
| FC Porto | Portugal Campeonato Nacional | 2002 - 2007 |
| Reus Deportiu | España OK Liga | 2007 - 2009 |
| FC Porto | Portugal Campeonato Nacional | 2009 - 2012 |
| Hockey Valdagno | Italia Serie A | 2012 - 2013 |
| HC Forte dei Marmi | Italia Serie A | 2013 - 2016 |
| Sporting Clube de Portugal | Portugal Campeonato Nacional | 2016 - |

Palmarés
--------

### CE Noia

* **1 Copa do Rei** (1998)
* **1 Copa CERS** (1997-98)

### FC Porto

* **7 Ligas portuguesas** (2002-03, 2003-04, 2004-05, 2005-06, 2006-07, 2009-10, 2010-11)
* **2 Copas de Portugal** (2005, 2006)

### Reus Deportiu

* **1 Mundial de clubs** (2008)
* **1 Copa de Europa** (2008-09)

### Selección española

Coa Selección española, da que é capitán dende 2009, ten conquiestado 5 mundiais, os 4 últimos consecutivos (*San Juan 2001*, *San José 2005*, *Montreux 2007*, *Vigo 2009*, *San Juan 2011*) e 7 europeos consecutivos (*Wimmis 2000*, *Florencia 2002*, *La Roche-sur-Yon 2004*, *Monza 2006*, *Oviedo 2008*, *Wuppertal 2010*, *Paredes 2012*).

* **5 Campionatos do Mundo** (2001, 2005, 2007, 2009, 2011)
* **7 Campionatos de Europa** (2000, 2002, 2004, 2006, 2008, 2010, 2012)
* **3 Copas das Nacións** (2003, 2005, 2007)

Condecoracións
--------------

| Distinción | Ano |
| --- | --- |
|  Medalla de Ouro da Real Orde del Mérito Deportivo | 2011 |

Galería de imaxes
-----------------

* Pedro Gil coa camiseta do Valdagno en 2013.Pedro Gil coa camiseta do Valdagno en 2013.
* Pedro Gil coa selección española en 2007.Pedro Gil coa selección española en 2007.
* Pedro Gil lanzando dun penalty en 2013.

Notas
-----

1. ↑  "Real Orden del Mérito Deportivo 2011". Arquivado dende o orixinal o 01 de novembro de 2013. Consultado o 20 de abril de 2013.

Véxase tamén
------------

|  |  |
| --- | --- |
|  | A Galipedia ten un portal sobre: ***Hóckey a patíns*** |

### Ligazóns externas

* Pedro Gil en www.hoqueipatins.cat
* Pedro Gil en www.mundook.net
* El Reus Deportiu presenta a Pedro Gil para la temporada 2007/08
* Pedro Gil vuelve al FC Porto tras dos temporadas en el Reus